**Ռոզա Սոմերվիլ Հոուփ** (անգլ.՝ Rosa Somerville Hope, հունիսի 8, 1902(1902-06-08), Մանչեսթեր, Մեծ Մանչեսթեր, Միացյալ Թագավորություն - մայիսի 7, 1972(1972-05-07), Կոկստադ, Հարրի Գվալա, Կվազուլու-Նատալ, ՀԱՀ), անգլիացի նկարչուհի, ով 1935 թվականին այցելել է Հարավային Աֆրիկա և հանգրվանել այնտեղ։ Մայրը եղել է Քեմբերվել արվեստի դպրոցի ուսուցիչ, հայրը՝ գործակալ։

Կենսագրություն
--------------

Ռոզա Հոուփը ծնվել է 1902 թվականին Մանչեստր քաղաքում։ Նախ սովորել է Ռոմիլեյի դպրոցում, ապա երկվորյակ քրոջ Մուրիելի հետ՝ Մանչեստրի աղջիկների ավագ դպրոցում։ 1918 թվականին 20 £ կրթաթոշակով դասընթացներ է անցել Ֆելիքս Սլեյդի գեղեցիկ արվեստների դպրոցում։ 1926 թվականին «Հովիվների երկրպագությունը» փրագրության համար արժանացել է Հռոմի մրցանակի։ Աշխատանքը հետագայում ցուցադրվել է Լոնդոնի թագավորական ակադեմիայում։ Ռոզա Հոուփը սովորել է Հենրի Տոնսկի (1862-1937), Ֆիլիպ Ուիլսոն Սթերի (1860-1942) և Ջոն Ուիթլիի (1892-1955) մոտ։ Այդ ժամանակաշրջանում ապրել է Downshire Hill 40 հասցեում, նույն տանը, որտեղ 1852 թվականին ապրել է գրող Մարկ Ռութերֆորդը։ Երբ 1935 թվականին Ռոզա Հոուփն այցելել է Հարավային Աֆրիկա, որտեղ Սլեյդի դպրոցից նրա նախկին ուսուցիչ պրոֆեսոր Ջոն Ուիթլին նրան առաջարկել է դասավանդել Քեյփթաունի համալսարանի Մայքլիս գեղարվեստի դպրոցում։ Հոուփը հիմնել է դպրոցի տպագրության և փորագրության բաժինը։ 1938 թվականին ընդունվել է որպես Նատալի համալսարանի գեղարվեստի բաժնի ավագ դասախոս, որտեղ աշխատել է մինչև 1957 թվականը։ Այստեղից նա հաճախակի նկարչական ճամփորդությունների է մեկնել Դրակենսբերգ և Տրանսկեի, նրան երբեմն ուղեկցել է նկարիչ-ընկեր Ֆիլիս Մակքարթին։ Ռոզա Հոուփի ստեղծագործությունները որպես նվիրատվություն հանձնվել են Նատալի համալսարանի նկարչական արվեստի կենտրոնին։ 1939 թվականին Ռոզա Հոուփը նախագծել է հարավաֆրիկյան Այրինի գյուղի փոստատան Մեծ թրեքի հարյուրամյակի հախճասալե պատկերը։

1923 թվականի հունվարին ընտրվել է Նկարիչ-փորագրողների թագավորական ընկերության անդամ։ Եղել է գրաֆիկական արվեստի միության, Նկարիչների համպսթեդ միության և Տպագրության հավաքողների ակումբի անդամ։ Ռոզա Հոուփի ստեղծագործությունները ցուցադրվել են «New English Art Club»-ում, Ռեդֆերն պատկերասրահում, Old Bond Street-ում և Messrs-ում։ Մինչև 1942 թվական ցուցադրվել է Հարավաֆրիկյան նկարիչների հասարակության հետ։

Պատկերասրահ
-----------

* Հախճասալե որմնանկար Այրինի գյուղի փոստատանը*Հախճասալե որմնանկար Այրինի գյուղի փոստատանը*
* Նվենիներ, Պիտերմարիցբուրգ, 1944*Նվենիներ, Պիտերմարիցբուրգ, 1944*
* Անասնագոմ, Պիտերմարիցբուրգ, 1940-ական թթ.*Անասնագոմ, Պիտերմարիցբուրգ, 1940-ական թթ.*
* Պտղատու այգիներ, Պիտերմարիցբուրգ, 1945*Պտղատու այգիներ, Պիտերմարիցբուրգ, 1945*

Ծանոթագրություններ
------------------

1. 1 2  Child, Dennis (2002). *Painters in the northern counties of England and Wales*. Dennis Child. p. 105. ISBN 978-0-9523247-1-3.
2. ↑  "South African Society of Artists". Արխիվացված է the original 2011 թ․ հունիսի 7-ին. Retrieved 2018 թ․ սեպտեմբերի 14. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Manchester High School For Girls
* Michaelis School of Fine Art

Աղբյուրներ
----------

* Kokstad Advertiser - 11 May 1972.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ռոզա Հոուփ** կատեգորիայում։ |